CELEX: 32022D0628
Language: hu
Date: 2022-04-13 00:00:00
Title: A Tanács (KKBP) 2022/628 határozata (2022. április 13.) az Ukrajna Donyeck és Luhanszk régiójának nem kormányzati ellenőrzés alatt álló területei elismerése, valamint az orosz fegyveres erők említett területekre történő vezénylésének elrendelése miatti korlátozó intézkedésekről szóló (KKBP) 2022/266 határozat módosításáról

2022.4.13.   
               
               
                  HU
               
               
                  Az Európai Unió Hivatalos Lapja
               
               
                  L 116/8
               
            
         A TANÁCS (KKBP) 2022/628 HATÁROZATA
         (2022. április 13.)
         az Ukrajna Donyeck és Luhanszk régiójának nem kormányzati ellenőrzés alatt álló területei elismerése, valamint az orosz fegyveres erők említett területekre történő vezénylésének elrendelése miatti korlátozó intézkedésekről szóló (KKBP) 2022/266 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 29. cikkére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2022. február 23-án elfogadta a (KKBP) 2022/266 határozatot (1).
                  
               
                     (2)
                  
                  
                     Az Oroszországi Föderáció elnöke 2022. február 24-én Ukrajnában végrehajtandó katonai műveletet jelentett be, és orosz fegyveres erők támadást indítottak Ukrajna ellen.
                  
               
                     (3)
                  
                  
                     Jogellenes katonai lépéseivel Oroszország súlyosan megsérti Ukrajna területi integritását, szuverenitását és függetlenségét, valamint a nemzetközi jogot és az ENSZ Alapokmányában foglalt elveket.
                  
               
                     (4)
                  
                  
                     Tekintettel az Oroszországi Föderáció fegyveres erői által Ukrajna ellen provokáció nélkül indított invázióból fakadó humanitárius válságra, a Tanács úgy véli, hogy a nemzetközi humanitárius joggal összhangban Ukrajnában folytatni kell az ukrán polgári lakosság humanitárius szükségleteinek fedezésével foglalkozó pártatlan humanitárius szereplők elveken alapuló humanitárius fellépését, többek között Ukrajna Donyeck [helyesen: Doneck] és Luhanszk régiójának (oblaszty) nem kormányzati ellenőrzés alatt álló területein is.
                  
               
                     (5)
                  
                  
                     A Tanács ezért úgy véli, hogy szervek, személyek, szervezetek és ügynökségek bizonyos egyértelműen meghatározott kategóriáit mentesíteni kell a bizonyos ágazatokban felhasználásra szánt áruk és technológiák kereskedelmére, az említett árukhoz és technológiákhoz kapcsolódó bizonyos szolgáltatásokra és segítségnyújtásra, valamint a bizonyos ágazatokban található infrastruktúrához kapcsolódó szolgáltatások nyújtására vonatkozó korlátozások alól, amennyiben kizárólag humanitárius célokból szükséges az Ukrajna Doneck és Luhanszk régiójának (oblaszty) nem kormányzati ellenőrzés alatt álló területein.
                  
               
                     (6)
                  
                  
                     Emellett és ugyanezen célból a Tanács úgy véli továbbá, hogy a fent említett mentesség hatálya alá nem tartozó humanitárius tevékenységekre vonatkozóan eltérési mechanizmust kell bevezetni.
                  
               
                     (7)
                  
                  
                     A (KKBP) 2022/266 határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A (KKBP) 2022/266 határozat a következőképpen módosul:
            
                        1.
                     
                     
                        A 6. cikk a következő bekezdésekkel egészül ki:
                        
                           „(2a)   Az (1) és a (2) bekezdésben meghatározott tilalmak nem alkalmazandók a következőkre:
                           
                                       a)
                                    
                                    
                                       közjogi szervek vagy olyan jogi személyek, szervezetek vagy szervek, amelyek az Uniótól vagy tagállamoktól közfinanszírozásban részesülnek, feltéve, hogy az (1) és a (2) bekezdésben említett áruk, technológiák, szolgáltatások és segítségnyújtás kizárólag humanitárius célokból szükségesek Ukrajna Doneck és Luhanszk régiójának (oblaszty) nem kormányzati ellenőrzés alatt álló területein;
                                    
                                 
                                       b)
                                    
                                    
                                       olyan, az Unió általi pilléres értékelésen átesett olyan szervezetek és ügynökségek, amelyekkel az Unió pénzügyikeret-partnerségi megállapodást írt alá, amelynek alapján a szervezetek és ügynökségek az Unió humanitárius partnereiként járnak el, feltéve, hogy az (1) és a (2) bekezdésben említett áruk, technológiák, szolgáltatások és segítségnyújtás kizárólag humanitárius célokból szükségesek Ukrajna Doneck és Luhanszk régiójának (oblaszty) nem kormányzati ellenőrzés alatt álló területein;
                                    
                                 
                                       c)
                                    
                                    
                                       olyan szervezetek és ügynökségek, amelyeknek az Unió humanitárius partnerségi tanúsítványt adott, vagy amelyeket valamely tagállam a nemzeti eljárásokkal összhangban tanúsított vagy elismert, feltéve, hogy az (1) és a (2) bekezdésben említett áruk, technológiák, szolgáltatások és segítségnyújtás kizárólag humanitárius célokból szükségesek Ukrajna Doneck és Luhanszk régiójának (oblaszty) nem kormányzati ellenőrzés alatt álló területein; vagy
                                    
                                 
                                       d)
                                    
                                    
                                       a tagállamok szakosított intézményei, feltéve, hogy az (1) és a (2) bekezdésben említett áruk, technológiák, szolgáltatások és segítségnyújtás kizárólag humanitárius célokból szükségesek Ukrajna Doneck és Luhanszk régiójának (oblaszty) nem kormányzati ellenőrzés alatt álló területein.
                                    
                                 
                        
                           (2b)   A (2a) bekezdés hatálya alá nem tartozó esetekben, valamint az (1) és (2) bekezdéstől eltérve, a tagállamok illetékes hatóságai az általuk megfelelőnek ítélt általános és különös feltételek mellett egyedi vagy általános engedélyeket adhatnak az (1) bekezdésben említett áruk vagy technológiák eladására, szolgáltatására, átadására vagy kivitelére, valamint a (2) bekezdésben említett szolgáltatások és segítségnyújtás biztosítására, miután megállapították, hogy az ilyen áruk, technológiák, szolgáltatások és segítségnyújtás kizárólag humanitárius célokból szükségesek Ukrajna Doneck és Luhanszk régiójának (oblaszty) nem kormányzati ellenőrzés alatt álló területein.
                           Az érintett tagállam az e bekezdés alapján megadott bármely engedélyről az engedély megadását követő két héten belül tájékoztatja a többi tagállamot és a Bizottságot.”
                        
                     
                  
                        2.
                     
                     
                        A 7. cikk a következő bekezdésekkel egészül ki:
                        
                           „(1a)   Az (1) bekezdésben meghatározott tilalmak nem alkalmazandók a következőkre:
                           
                                       a)
                                    
                                    
                                       közjogi szervek vagy olyan jogi személyek, szervezetek vagy szervek, amelyek az Uniótól vagy tagállamoktól közfinanszírozásban részesülnek, feltéve, hogy az (1) bekezdésben említett segítségnyújtás és szolgáltatások kizárólag humanitárius célokból szükségesek Ukrajna Doneck és Luhanszk régiójának (oblaszty) nem kormányzati ellenőrzés alatt álló területein;
                                    
                                 
                                       b)
                                    
                                    
                                       az Unió általi pilléres értékelésen átesett olyan szervezetek és ügynökségek, amelyekkel az Unió pénzügyikeret-partnerségi megállapodást írt alá, amelynek alapján a szervezetek és ügynökségek az Unió humanitárius partnereiként járnak el, feltéve, hogy az (1) bekezdésben említett segítségnyújtás és szolgáltatások kizárólag humanitárius célokból szükségesek Ukrajna Doneck és Luhanszk régiójának (oblaszty) nem kormányzati ellenőrzés alatt álló területein;
                                    
                                 
                                       c)
                                    
                                    
                                       olyan szervezetek és ügynökségek, amelyeknek az Unió humanitárius partnerségi tanúsítványt adott, vagy amelyeket valamely tagállam a nemzeti eljárásokkal összhangban tanúsított vagy elismert, feltéve, hogy az (1) bekezdésben említett segítségnyújtás és szolgáltatások kizárólag humanitárius célokból szükségesek Ukrajna Doneck és Luhanszk régiójának (oblaszty) nem kormányzati ellenőrzés alatt álló területein; vagy
                                    
                                 
                                       d)
                                    
                                    
                                       a tagállamok szakosított intézményei, feltéve, hogy az (1) bekezdésben említett segítségnyújtás és szolgáltatások kizárólag humanitárius célokból szükségesek Ukrajna Doneck és Luhanszk régiójának (oblaszty) nem kormányzati ellenőrzés alatt álló területein.
                                    
                                 
                        
                           (1b)   Az (1a) bekezdés hatálya alá nem tartozó esetekben, valamint az (1) bekezdéstől eltérve, a tagállamok illetékes hatóságai az általuk megfelelőnek ítélt általános és különös feltételek mellett általános vagy egyedi engedélyeket adhatnak az (1) bekezdésben említett segítségnyújtásra és szolgáltatások biztosítására, miután megállapították, hogy az ilyen segítségnyújtás és szolgáltatások kizárólag humanitárius célokból szükségesek Ukrajna Doneck és Luhanszk régiójának (oblaszty) nem kormányzati ellenőrzés alatt álló területein.
                           Az érintett tagállam az e bekezdés alapján megadott bármely engedélyről az engedély megadását követő két héten belül tájékoztatja a többi tagállamot és a Bizottságot.”
                        
                     
                  
         
            2. cikk
            Ez a határozat az Európai Unió Hivatalos Lapjában való kihirdetését követő napon lép hatályba.
         
         
            Kelt Brüsszelben, 2022. április 13-án.
            
               
                  a Tanács részéről
               
               
                  az elnök
               
               J.-Y. LE DRIAN
            
         
         
            (1)  A Tanács (KKBP) 2022/266 határozata (2022. február 23.) Ukrajna Donyeck és Luhanszk régiójának nem kormányzati ellenőrzés alatt álló területei elismerése, valamint az orosz fegyveres erők említett területekre történő vezénylésének elrendelése miatti korlátozó intézkedésekről (HL L 42. I., 2022.2.23., 109. o.).